Uocean Spokojny, Pacyfik, Ôcean Wielgi to ôcean znojdujōncy sie pōmiyndzy Azyjōm, Amerikōm Pōunocnōm i Amerikōm Pouedniowōm, Antarktydōm a Australijōm. Ôcean tyn je nojwiynkšym, nojguymbšym i nojstaršym na świecie zbiornikym wodnym. S powieřchnjōm rōwnōm 179,7 mln km² zajmuje jydno třecio coukej Ziymie. Pouednikowo rozćōngo sie pōmiyndzy Mořym Beringa, a Antarktyčnym Mořym Rossa na ōngyfer 15500 km. Nojwiynkšo rozpiyntość rōwnoležnikowo Pacyfik ôsiōngo miyndzy Indōnezyjōm, a wybřežym Kolōmbijōm i je to 19,800 km. Miano (hišp. "pacífico" - spokojny) zostou nadany bez žyglořa portōgalskigo we sōužbie hišpańskij Ferdynanda Magellana. Bez wiynkšość jygo wyprawy ôcean tyn faktyčniy pozostawou spokojny. Jednokže pacyfične wyspy nynkane sōm bez lične šturmy i tajfōny, a ôtačajōnce lōndy našpikowane sōm wulkonōma. Čynsto spotykane sōm třyńsiynio ziymie, a te podwodne powodujōm wielge fale zwane tsōnami.